బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Vistara బంపరాఫర్.. రూ.1,199కే విమానం ఎక్కేయండి!
విమానంలో ప్రయాణించాలని భావిస్తున్నారా? అయితే మీకు శుభవార్త. విమానయాన సంస్థ ఎయిర్‌లైన్స్ తాజాగా అదిరిపోయే టికెట్ ధరల డిస్కౌంట్ ఆఫర్ ప్రకటించింది. ఇది కేవలం 48 గంటలు మాత్రమే అందుబాటులో ఉంటుంది.
Samayam Telugu | Updated:
Oct 10, 2019, 02:55PM IST
Vistara బంపరాఫర్.. రూ.1,199కే విమానం ఎక్కేయండి!
హైలైట్స్
48 గంటల ఫ్లాష్ సేల్ ప్రకటించిన విస్తారా
ఈ రోజు నుంచే ఆఫర్ అందుబాటులోకి
టికెట్ ధర రూ.1,199 నుంచి ప్రారంభం
దేశీ ప్రయాణానికి మాత్రమే ఆఫర్ వర్తింపు
ప్రముఖ విమానయాన కంపెనీ విస్తారా ఎయిర్‌లైన్ అదిరిపోయే ఆఫర్ ప్రకటించింది. 48 గంటల ప్రత్యేక సేల్ ఆవిష్కరించింది. అక్టోబర్ 10న టికెట్ ధరల డిస్కౌంట్ సేల్ ప్రారంభమైంది. ఇందులో భాగంగా విమాన టికెట్‌ను రూ.1,199 ప్రారంభ ధరతో బుక్ చేసుకోవచ్చు.
ఎకానమీ క్లాస్ టికెట్ ధర రూ.1,199 నుంచి ప్రారంభమౌతోంది. ప్రీమియం ఎకానమీ క్లాస్ టికెట్ బుక్ చేసుకోవాలంటే కనీసం రూ.2,699 వెచ్చించాలి. ఇక బిజినెస్ క్లాస్ టికెట్‌ బుకింగ్‌ ధర రూ.6,999 నుంచి ప్రారంభమౌతోంది. అన్ని పన్నులు ఈ ధరల్లో కలిసే ఉన్నాయి. దేశీ ప్రయాణానికి మాత్రమే ఈ రేట్లు వర్తిస్తాయి.
జమ్మూ-శ్రీనగర్ టికెట్ దర రూ.1,199గా ఉంది. పండుగ సీజన్ సందర్భంగా ఈ టికెట్ ధరల డిస్కౌంట్ ఆఫర్ ప్రకటించినట్లు విస్తారా ఎయిర్‌లైన్స్ తెలిపింది. కస్టమర్లు ఈ ఆఫర్‌ను వినియోగించుకోవాలని కంపెనీ చీఫ్ కమర్షియల్ ఆఫీసర్ సంజీవ్ కపూర్ తెలిపారు.
Announcing Vistara’s Festive Season Sale with fares starting at ₹1,199 all-in for travel until 28th March 2020. Boo… https://t.co/UcCxYc2ZgT
&mdash; Vistara (@airvistara) 1570680478000
Also Read: బజాజ్ దీపావళి ఆఫర్ అదిరింది.. రూ.10,000 బంగారం, రూ.9,500 గిఫ్ట్ వోచర్ ఉచితంగా పొందండి!
48 గంటల ఫ్లాష్ సేల్‌లో భాగంగా టికెట్లు బుకింగ్ చేసుకున్నవారు 2019 అక్టోబర్ 10 నుంచి 2020 మార్చి 28 వరకు మధ్యకాలంలో ఎప్పుడైనా ప్రయాణించొచ్చు. ఇది పరిమితకాల డిస్కౌంట్ ఆఫర్ అని, సీట్ల లభ్యత ఆధారంగా ఆఫర్ ఉంటుందని కంపెనీ తెలిపింది. సీట్లు ముందుగానే బుక్ అయిపోతే అప్పుడు రెగ్యులర్ ధరలే వర్తిస్తాయని పేర్కొంది.
ముంబై- హైదరాబాద్ టికెట్ ధర రూ.1,599గా, హైదరాబాద్-పూణే టికెట్ ధర రూ.1,949గా ఉంది. ఈ ధరలు ఎకానమీ క్లాస్ టికెట్ బుకింగ్‌కు మాత్రమే వర్తిస్తాయి. విస్తారా వెబ్‌సైట్ లేదా యాప్ ద్వారా టికెట్లను బుకింగ్ చేసుకోవచ్చు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.